বাড়ির আলমারি থেকে উদ্ধার হল সঞ্জয় রায়ের ভাগ্নির দেহ!

ওয়েব ডেস্ক : আলমারি থেকে উদ্ধার হল নাবালিকার দেহ (Dead body)। সূত্রের খবর, সেইসময় নাবালিকার গলায় ফাঁস লাগানো ছিল। ঘটনাটি ঘটেছে আলিপুর (Alipur) থানার অন্তর্গত বিদ্যাসাগর কলোনিতে। এই ঘটনায় চাঞ্চল্য ছড়িয়েছে এলাকায়। প্রশ্ন উঠছে, এটা আত্মহত্যা না খুন? ইতিমধ্যে তা নিয়ে তদন্ত শুরু করে দিয়েছে পুলিশ। অন্যদিকে জানা যাচ্ছে, ওই নাবালিকা হল আরজি করের ঘটনায় সাজাপ্রাপ্ত আসামীর সঞ্জয় রায়ের (Sanjay Roy) বড় দিদির মেয়ে।

জানা যাচ্ছে, রবিবার ওই নাবালিকাকে ফাঁস লাগানো অবস্থায় আলমারির ভিতর থেকে উদ্ধার করা হয়। ওই নাবালিকার বয়স ১১। এর পরেই তাকে তড়িঘড়ি নিয়ে যাওয়া হয়েছিল হাসপাতালে। কিন্তু চিকিৎসকরা তাকে মৃত বলে ঘোষণা করেন। আর এই মৃত্যুর ঘটনাকে ঘিরে রহস্য দানা বেঁধেছে।

আরও খবর : রংয়ের কারখানায় ভয়াবহ অগ্নিকাণ্ড! ঘটনাস্থলে দমকলের ২০টি ইঞ্জিন

উল্লেখ্য, ওই নাবালিকা আরজি করের ঘটনায় সাজাপ্রাপ্ত আসামী সঞ্জয় রায়ের (Sanjay Roy) ভাগ্নি অর্থাৎ তার বড় দিদির মেয়ে। সূত্রের খবর, তাঁর মা আত্মঘাতী হওয়ার পর সঞ্জয়ের ছোট দিদির কাছে থাকত সে। তবে পরে ওই নাবালিকার বাবা সঞ্জয়ের ছোট দিদিকেই বিয়ে করেন। এ নিয়ে মৃতার ঠকুমা অভিযোগ করেছেন, আমাকে ওরা বাড়িতে ঢুকতে দিত না। নাবালিকাকেও তাঁর কাছে আসতে দেওয়া হত না। তিনি প্রশ্ন তুলেছেন, একমাস বয়স আগে যাঁর বয়স ১১ হয়েছে, সে কীভাবে আত্মহত্যা করতে পারে?

এসবের পরে এই ঘটনা নিয়ে রহস্য দানা বেঁধেছে। নাবালিকার মৃত্যু আত্মহত্যা, না এর পিছনে রয়েছে অন্য কোনও কারণ, তা নিয়ে ইতিমধ্যে প্রশ্ন উঠে গিয়েছে। এ নিয়ে ইতিমধ্যে তদন্ত শুরু করেছে পুলিশ। অন্যদিকে দেহটিকে পাঠানো হয়েছে ময়নাতদন্তের জন্য। সেই রিপোর্ট সামনে এলেই মৃত্যুর আসল কারণ জানা যাবে বলে মনে করছে পুলিশ (Police)। তার ভিত্তিতেই নেওয়া হবে পরবর্তী পদক্ষেপ।